Tájékoztató a városi főépítész tevékenységéről
2011 szeptember 10-től - 2012 szeptember 10-ig tartó időszakról

2008 október 07.-től   megbízásos jogviszonyban  látom el Martfű város  települési főépítészi feladatait. 
1.,Ellátandó feladatok ismertetése

Az ellátandó feladatokat a   főépítészi tevékenységről szóló , 190/2009. (IX. 15.) Korm. rendelet szabályozza melyeket az alábbiakban ismertetek:

A települési  főépítész feladatai
 A települési főépítész,
· az állami főépítésszel és az érintett önkormányzatok főépítészeivel együttműködve elősegíti az illetékességi területét érintő területrendezési és településszerkezeti tervek összhangjának kialakítását,

· folyamatosan figyelemmel kíséri a rendezési eszközök hatályosulását, tapasztalatairól évente tájékoztatást ad,és négyévente összefoglaló jelentést készít a képviselő-testület (közgyűlés) részére,

· közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,

· szakmai véleményével, állásfoglalásaival segíti a térség, illetve a település egységes táji és építészeti arculatának alakítását,

· közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,

· részt vesz - szükség szerint adatok szolgáltatásával - az illetékességi területére vonatkozó területi és települési információs rendszerek kialakításában és működtetésében,

· vezeti a helyi önkormányzati tervtanácsot,

· gondoskodik a helyi tervtanács nyilvántartásának vezetéséről, és abból adatokat szolgáltat az állami főépítésznek.

· a települési főépítész látja el a települési önkormányzat településszerkezeti tervének, helyi építési szabályzatának elkészítésével, felülvizsgálatával  összefüggő  feladatokat
· a települési főépítész részt vesz a: településpolitikai,településfejlesztési,településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében,szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.
2.,Konkrét feladatok ellátásának ismertetése

· az állami főépítésszel és az érintett önkormányzatok főépítészeivel folyamatos kapcsolatot tartok fenn, tájékoztatást kapok a jogszabályi változásokról és tájékoztatást adok a településrendezési tervet érintő változásokról, valamint évente egy alkalommal részt veszek a főépítészi konferenciákon.
· figyelemmel kísérem a rendezési eszközök hatályosulását,  és   tájékoztatót (beszámolót) adok a képviselő testület számára
· szakmai véleményemmel segítem a térség, illetve a település   egységes táji és építészeti arculatának alakítását,

· elláttam település településszerkezeti tervének, helyi építési szabályzatának elkészítésével, felülvizsgálatával összefüggő   feladatokat a legutóbbi 2011-2012 évi módosítás során
· a települési információs rendszer a rendezési terv vonatkozásában működik , a helyi építési szabályzat a város honlapján megtalálható
· jelenleg városunkban  nincs tervtanács tehát a működtetéséből adódó feladatokat nem kell ellátni.

· településszerkezeti terv, helyi építési szabályzat, jelenleg hatályos jogszabályoknak megfelel, melynek felülvizsgálata megtörtént.

· folyamatosan szakmai véleményeimmel segítem az önkormányzat, településpolitikai, településfejlesztési, településüzemeltetési és az  ingatlanvagyon-gazdálkodási programjának elkészítését és egyeztetését., továbbá az ágazati koncepciók települést érintő részeinek összehangolásában és véleményezésében részt veszek
Egyéb konkrét feladatellátás:

· pályázatokhoz és munkahelyteremtéshez kapcsolódó főépítészi feladatokban közreműködtem.

3.,Az önkormányzat településfejlesztési koncepciójának, rendezési terveinek helyzete

A hatályos településfejlesztési koncepció tartalmazza azokat az irányokat melyek a további fejlődés lehetőségét mutatják.

Városunk rendezési terve az eltelt 1 évben egy alkalommal módosult. 2011-2012-ben a településkép megőrzése érdekében meglévő területek átsorolására, és a „Bata” lakótelepre  vonatkozó helyi területi és egyedi védelmére vonatkozó előírásokat  építettünk be, valamint a kerékpárút nyomvonalának kijelölésére került sor. 

A módosított rendezési terv rendeleti szintű jóváhagyása jelenleg folyamatban van.
Jövőben a rendezési terv módosítása kapcsán felmerült feladatok megvalósítása célszerű lenne. 
4.,Jövőbeni feladatok ismertetése

Továbbra is célszerű lenne a város „ligetes” jellegét megőrizni és továbbfejleszteni zöldfelületek hagyományteremtő kialakításával, melyek szinkronban lennének a magánerős beruházások turisztikai vonzerőre épülő koncepciójával. 
Természetesen ebből adódik a forgalomnövekedéshez kapcsolódó parkolók létrehozása, utak felújítása, utak névtábláinak kihelyezése és történelmileg vitatható utcanevek megváltoztatása.

A magántulajdonú épületek homlokzatukat is érintő energetikai felújítások támogatása.
Természetesen a jogszabályban meghatározott főépítészi feladataim ellátása mellett, továbbra is aktívan közreműködöm az önkormányzat településfejlesztési koncepciójának és gazdasági programjának 2011-2014 évekre vonatkozó    célkitűzéseiből adódó feladataim ellátásban.
Martfű, 2012. szeptember 10.

Honti Gyula

települési főépítész

